Bartolommeo Ammanati
Store norske leksikon,Kunst og estetikk,Bildende kunst,Kunsthistorie,Skulptur og mosaikk i renessansen og barokken
Bartolommeo Ammanati var en italiensk billedhugger og arkitekt. Han ble utdannet under Bandinelli, arbeidet en tid i Venezia sammen med Jacopo Sansovino. Ammanati var sterkt influert av Michelangelo.
Ammanati er en typisk eksponent for florentinsk manierisme. Hans viktigste skulpturverk er Neptunfontenen på Piazza della Signoria i Firenze. Blant arkitekturarbeidene må først og fremst nevnes utvidelsen av Palazzo Pitti i Firenze og fondanlegget som han sammen med Vasari utførte i Villa Giulia i Roma (1552), dessuten Trinità-broen i Firenze (1566–1569), ødelagt under den annen verdenskrig og gjenoppbygd i 1957. Les mer i Store norske leksikon kunst i Italia skulptur arkitektur